Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2933

e) Ismerje meg a fizikatörténet kiemelkedő alakjait a tanultak vonatkozásában, önállóan is olvasson, keressen, gyűjtsön adatokat a vonatkozó fizikatörténeti eseményekről. 2006/20/II. szám KÉMIA 7–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 7–8. évfolyam számára kimunkált alternatív tanterve képezte. Itt a 7–8. évfolyamra szóló Kémia tantervet közöljük. Javasolt óraszám Évfolyam 5. 6. 7. 8. Óraszám (hetente) A KÉK és a NAT 2003 viszonyának jellemzői A KÉK Kémia tantárgyi kerettanterve az Ember a természetben műveltségterületnek kémia diszciplinára vonatkozó tartalmakat teljes egészében lefedi. A Kémia kerettanterv a NAT műveltségi területek oktatásának kiemelt fejlesztési feladatai közül a Környezeti nevelésre, az Információs és kommunikációs kultúra fejlesztésére és a Tanulásra helyezi a fő hangsúlyt. Ezen kívül segíti a Hon- és népismeret, az EU és kultúra, a Testi és lelki egészség, valamint a Pályaorientáció kívánalmainak teljesítését is. A Kémia kerettanterv jellemzői A Kémia kerettanterv – illeszkedve a Képességfejlesztő és értékőrző kerettanterv (KÉK) tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A Kémia kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A Kémia kerettantervben az önálló kísérletezés kap tág teret annak érdekében, hogy a kémiai ismeretszerzése minél szélesebb empirikus bázisra épülhessen. A kerettanterv tanulási programjában megjelennek a tantárgyspecifikus algoritmusok tanulásának folyamatai, valamint a tudományos gondolkodás elemei is. A kerettanterv alkalmazásához szükséges feltételek Személyi feltételek Â A Kémia kerettantervet a tanulásra nyitott kémia-biológia, kémia-matematika, kémia-fizika szakos tanári diplomával és/vagy egyetemi diplomával rendelkező pedagógus eredményesen taníthatja. Tárgyi feltételek Â Laboratóriumi eszközök (tanári kísérletekhez) Â Kémiai kísérletező egységcsomag és tanulói kísérleti eszközök Â A témaköröket képviselő könyv-, folyóirat állomány Â Előny, de nem kizárólagos Internet, számítógép, CD- és DVD állomány Â A 7–8. évfolyamos kerettanterv különösebb tér- és időszervezést nem igényel. Â A tantervben szereplő tevékenységek tanulásához nem szükséges külön terem. Â A szaktanterem megléte viszont előny. Â Fontos azonban elkülönített térben (szertárban) tárolni a program kivitelezéséhez szükséges anyagokat és eszközöket. 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. A szükséges tankönyvek, segédkönyvek és egyéb taneszközök jegyzéke Taneszköz Évfolyam Cím 7–8. Kémia tankönyv készül. Kapcsolódó segédkönyvek készülnek. ajánlott (Szűcs Sándorné: Kémiai fogalomtár) ajánlott (Dr. Siposné dr. Kedves Éva-Ádám Tibor: Kémia – Környezetvédelem munkafüzet 7–8.o.) Tanítási segédlet Évfolyam Cím 7–8. Kapcsolódó segédkönyvek készülnek. Saját fejlesztésű tanári segédkönyvek Â Kiss Albert: Útmutató a kémia tanításához (kézirat) Â Kiss Albert: Algoritmusok a kémiai ismeretek tanulásához (kézirat) Â Kiss Albert: A kémiai anyagok empirikus megismerése (kézirat) Â Kiss Albert: A kémia tantárgy pedagógiája (kézirat) Saját fejlesztésű tankönyvek Â Kiss Albert: Kémia 7-8. osztály (kézirat) Â Kiss Albert: Kísérleti és modellezési jegyzőkönyv (kézirat) A Kémia tanulásának céljai a 7–8. évfolyamon Ismeretszerzés, -feldolgozás és -alkalmazás Legyenek képesek a tanulók kémiai folyamatok, változások, kölcsönhatások tudatos megfigyelésére. Tudjanak természettudományi vizsgálatokat, egyszerű kísérleteket önállóan megtervezni és végrehajtani. Legyen gyakorlatuk a vizsgálati és kísérleti eszközök balesetmentes használatában. Legyenek képesek anyagokat megfigyelni, megvizsgálni kísérleti körülmények között és a környezetükben. Ismerjék és tudják használni az e megfigyelésekhez, vizsgálatokhoz, mérésekhez szükséges eszközöket. Méréseik és egyszerű számítási feladataik során gyakorolják a tanult mértékegységek használatát, tudják alkalmazni azok törtrészeit és többszöröseit. A molekulák térben és síkban való ábrázolásához tudjanak modelleket használni. E modellek használatával tudják értelmezni a többszörös súlyviszonyok törvényét és a molekulák összetételét. Legyenek képesek tájékozódni szaklexikonokban, szakszótárakban, képlet- és táblázatgyűjteményekben, enciklopédiákban. Értsék az életkoruknak megfelelő természettudományos ismeretterjesztő könyvek, cikkek, televízió-műsorok, videofilmek információit. Tudjanak a megszerzett információk birtokában lényeget kiemelni, tömöríteni, rendszerezni. Végezzenek önálló kutatást a témakörökhöz köthető ismeretterjesztő- és szakpublikációk irodalmában. 2006/20/II. szám Szerezzenek jártasságot az ismeretszerzés, a vizsgálódás szempontjából lényeges és lényegtelen tulajdonságok elkülönítésében. Tudják megállapítani, hogy a kísérletek során az egyik tényező, mennyiség változása következtében miként változik meg a vele összefüggésben lévő másik tényező, mennyiség. Tudják a megfigyelések, mérések, kísérletek során nyert adatokat áttekinthetően rendezni. Legyenek gyakorlottak a tárgyak, jelenségek, adatok osztályozásában, rendszerezésében. Ismerjék fel a rendszer tagjai közti összefüggéseket. Legyenek képesek a vizsgálatok, kísérletek eredményeit értelmezni, azokból következtetéseket levonni és általánosítani. Megfigyeléseiket, tapasztalataikat, szerzett információikat szóban és írásban legyenek képesek megfogalmazni. Ismerjék és használják helyesen a tanult szakkifejezéseket. Tudják használni az anyagok, mennyiségek konvencionális jeleit. Tudják a vizsgálatok, kísérletek során nyert adatokat diagramon, grafikonon ábrázolni, illetve a kész diagramok, grafikonok adatait leolvasni, értelmezni Lássák be, hogy környezetük állapota saját egészségükre is hatással van. Értsék, hogy a mindennapjainkban használatos kémiai anyagok és a vegyipari alapanyagok, melléktermékek veszélyeztetik lokális és globális környezetünket. Igényeljék az egészséges (kémiai anyagokkal kevésbé terhelt környezetet) életkörülményeket. Értsék a kémiai anyagok és a környezeti problémák ok-okozati kapcsolatait. Keressenek megoldási lehetőségeket a helyi környezeti problémák kezelésére és keressék azok okait. Ismereteik és tapasztalataik ébresszék rá őket, hogy felelősek a természet jövőjéért, fenntarthatóságáért. Értsék, hogy az egészség és a környezet épsége semmivel sem pótolható a kisebb-nagyobb közösségek számára. Törekedjenek arra, hogy a családjaik megfontoltan használják és tárolják a háztartás kémiai anyagait, valamint körültekintően adjanak túl a felesleges mennyiségeken. Tájékozódás a környezet anyagairól Az anyag szerkezetéről kialakult kép alapvető mindannyiunk világképében. Az anyag részecske természetéről rendelkezzenek a tanulók a koruknak, elvonatkoztatási készségüknek megfelelő ismeretekkel. Vizsgálataik és tanulmányaik eredményeként a tanulók ismerjék meg a környezetükben előforduló fontosabb szervetlen anyagok részecske szintű szerkezetét, a szerkezetből következő és egyéb fontos tulajdonságait, esetleges veszélyeit és biztonságos, szakszerű használatukat. Környezetünk anyagai közül az elfogyasztott tápanyagokkal kerülünk a legközvetlenebb hosszú ideig tartó kapcsolatba. A diákok nyerjenek áttekintést a tápanyagok szerepéről, értékéről, a táplálkozás egészségmegőrző szerepéről és az egészséges étkezési szokásokról. Az egészségkárosító anyagok közül a nikotin és a könnyen elérhető tudatállapotot befolyásoló anyagok jelentenek közvetlen veszélyt erre a korosztályra. A dohányzás nagymértékben terjed a 13-14 éves korosztályban, ezért a nikotin káros hatásainak nagyon fontos feladata a kémia tanításának. Olyan formát kell találnunk a dohányzás veszélyeinek hosszútávú személyes és társadalmi következményeinek bemutatására, hogy ennek hatására a gyerekek elhatározzák magukban, hogy nem szoknak rá a cigarettázásra. A diákoknak ismerniük kell az őket veszélyeztető anyagok hatásait, el kell utasítaniuk ezek fogyasztását. Tájékozódás az időben és a térben Tudják a tanulók, hogy a természeti jelenségek, folyamatok egyik alapvető jellemzője az idő. Tudják, hogy az idő alapmennyiség, és felhasználása révén meghatározható néhány más mennyiség is. Ismerjék fel, hogy egyes esetekben a jelenségek "megfordíthatók" (fordított sorrendben is lejátszódnak), más esetekben viszont nem. Ismerjék fel a tanulók a természetben és a technikai környezetben előforduló legfontosabb anyagok érzékelhető és mérhető tulajdonságait. Alakuljon ki számukra, legyen elképzelésük a mikroszkópikus és a makroszkópikus méretarányok közti nagyságrendbeli eltérésről. Legyen elemi szintű tájékozottságuk az anyag részecskeszerkezetéről, a részecskék kölcsönhatásáról. Tudják, hogy a sokszínű anyagi világ egységes a felépítő részecskék tekintetében. Tudják, hogy a természet egységes rendszer, melyet csupán az emberi megismerés vizsgál különböző szempontok és módszerek tudományágak alapján. Ismerjék az emberi szervezetet veszélyeztető anyagok szervezetre gyakorolt hatásait. Törekedjenek mikrokörnyezetükben a szennyező anyagok káros mértékű felhalmozódásának megelőzésére, illetve csökkentésére. Tájékozottság a természettudományos megismerésről, a természettudomány fejlődéséről Értsék meg a tanulók, hogy a megismerési folyamat közelítés a valóság felé. Tudják, hogy a természettudomány egyes ágainak kutatói ugyanazt az anyagi világot vizsgálják és írják le különböző szempontokból és különböző módszerekkel. Így közöttük szoros kapcsolat van, egymás munkáját segítik. Tudják, hogy mely történelmi 2006/20/II. szám korokban születtek a nagyobb jelentőségű természeti felfedezések, és kik voltak azok a természettudósok, akiknek a nevéhez a fontosabb felfedezések, törvények fűződnek. Ismerjék a kiemelkedő tudományos eredményeket elért magyar természettudósok munkásságát. Tájékozódjanak a természettudományos megismerésről, a természettudományok fejlődéséről. Tapasztalják meg, hogy a tudományos megismerés zsákutcákkal terhes, valamint azt, hogy a felhalmozott tudás az emberiség közös eredménye és az emberi kultúra része Értsék meg, hogy e kultúra a letűnt generációk mindennapi tapasztalata és az elkötelezett tudósok munkája. Ismerjék legfontosabb hazai és a nemzetközi kutatók kémiához kapcsolódó eredményeit. A tananyagelsajátítás, az ellenőrzés és az értékelés módszerei a 7–8. évfolyamon A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek Y szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése) Y periódusos rendszer használata (az elemek vegyjeleinek megállapítása) Y kísérletezés (mérés, vizsgálat, reproduktív kísérlet, problémamegoldó kísérlet) Y térképolvasás (a térképjelek szerinti tájékozódás, információolvasás) Y térképkészítés (méretarányos térkép készítése a közvetlen lakóhelyről, iskoláról és környékéről) Y médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása) Y szövegalkotás (reproduktív, félreproduktív, produktív) Y írásbeli felelés (a szövegértés ellenőrzése a munkafüzet és a tankönyv feladatainak megoldásával) Y felelés szóban (a szövegek, kísérletek, térképek értelmezésének és bemutatásának ellenőrzése) Y felelés gyakorlatban (a mérés, a vizsgálat, a kísérlet elvégzése, bemutatása) Y felelés szóban és írásban (a meghatározások, szabályok szó szerinti ellenőrzése; a tanultak megadott szempontok, és jegyzet alapján történő elmondása) Y tanulói értékelés (önértékelés, diáktárs értékelése, csoport véleményének kifejezése) Y tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése) Y zsűri értékelése (házi és iskolán kívüli versenyek) 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes